Document ID: 31985L0405

ΟΔΗΓΙΑ ΤΗΣ ΕΠΙΤΡΟΠΗΣ - της 11ης Ιουλίου 1985 για την προσαρμογή στην τεχνολογική πρόοδο της οδηγίας 79/113/ΕΟΚ του Συμβουλίου σχετικά με την προσέγγιση των νομοθεσιών των κρατών μελών που αφορούν τον προσδιορισμό των ηχητικών εκπομπών των μηχανημάτων και των συσκευών εργοταξίου - (85/405/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 79/113/ΕΟΚ του Συμβουλίου της 19ης Δεκεμβρίου 1978 σχετικά με την προσέγγιση των νομοθεσιών των κρατών μελών που αφορούν τον προσδιορισμό των ηχητικών εκπομπών των μηχανημάτων και των συσκευών εργοταξίου (1), όπως τροποποιήθηκε τελευταία από την οδηγία 81/1051/ΕΟΚ, και ιδίως τα άρθρα 3,4 και 5 (2),
(1) ΕΕ αριθ. L 33 της 8.2.1979, σ. 15.
(2) ΕΕ αριθ. L 376 της 30.12.1981, σ. 49.
Εκτιμώντας:
ότι, λαμβάνοντας υπόψη την πείρα που έχει αποκτηθεί και το σημερινό επίπεδο της τεχνολογίας, είναι αναγκαίο να προσαρμοσθούν τώρα οι προδιαγραφές των παραρτημάτων Ι και ΙΙ της οδηγίας 79/113/ΕΟΚ στις πραγματικές πειραματικές συνθήκες
ότι τα μέτρα που προβλέπονται από την παρούσα οδηγία είναι σύμφωνα με την γνώμη της επιτροπής για την προσαρμογή στην τεχνική πρόοδο της οδηγίας σχετικά με τον προσδιορισμό των ηχητικών εκπομπών των μηχανημάτων και των συσκευών εργοταξίου,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
ρθρο 1
Τα παραρτήματα Ι και ΙΙ της οδηγίας 79/113/ΕΟΚ, τροποποιούνται σύμφωνα με το παράρτημα της παρούσας οδηγίας.
ρθρο 2
Τα κράτη μέλη θεσπίζουν και δημοσιεύουν πριν από τις 26 Μαρτίου 1986 αναγκαίες διατάξεις, προκειμένου να προσαρμοσθούν προς την παρούσα οδηγία και ενημερώνουν αμέσως περί αυτού την Επιτροπή.
ρθρο 3
Η παρούσα οδηγία απευθύνεται στα κράτη μέλη.
Βρυξέλλες, 11 Ιουλίου 1985.

Labels: 1
15
20